open-index/open-wikipedia-markdown huggingface dataset:
Jany Kapu

**Jany Kapu** (, , ), vuoteen 2023 asti **Krasnoperekopsk** (, , ) on kaupunki Krimin niemimaan pohjoisosassa Perekopinkannaksella, eteläisessä Ukrainassa. Kaupungin asukasluvuksi tilastoitiin 29&nbsp;815 (2013).

Kaupunki ja sen rautatieasema on läntisemmän Krimille johtavan Ukrainan rautateiden pääradan varrella. Jany Kapun kautta kulkee myös tärkeä valtatieyhteys M17 (osa eurooppatietä E97) Krimille.

Kaupunki uudelleennimettiin vuonna 2016 osana Ukrainan dekommunisaatiotoimenpiteitä; vanha nimi Krasnoperekopsk viittasi Puna-armeijan suorittamaan Perekopin piiritykseen Venäjän sisällissodassa. Uudelleennimeäminen astui voimaan vuonna 2023.

## Lähteet

## Aiheesta muualla
Mystery shopping

**Mystery shopping** on markkinatutkimusyritysten teettämää asiakaspalvelu-prosessien mittaamista toimimalla joko mahdollisena tai oikeana asiakkaana ja raportoimalla tulokset yksityiskohtaisesti ja objektiivisesti.
Jääpallon Suomensarja 1950

**Jääpallon Palloliiton Suomensarja** pelattiin vuonna 1950 nelilohkoisena lohkovoittajien noustessa vuoden 1951 jääpallon mestaruussarjaan. Työväen Urheiluliiton seurat pelasivat omassa Suomensarjassaan. 

## Palloliiton Suomensarja
### Etelälohko

### Länsilohko

### Itälohko

### Pohjoislohko
**Karsintakierros:**
* OPP - Vastus 2-1 , Vastus - OPP 2-4
* VPS - VPP 1-1 , VPP - VPS 5-0
* KiPo - Haka 1-2 , Haka - KiPo 4-1

**Lohko 1**

**Lohko 2**

## TUL:n Suomensarja

TUL:n Suomensarjassa pelasi 20 joukkuetta neljässä lohkossa. Lohkovoittajiksi selvisivät Kokkolan Jymy, Porin Pallo-Pojat, Työväen Mailapojat ja Savonlinnan Työväen Palloseura.

## Lähteet
* Suomen Palloliiton toimintakertomus 
* TUL:n toimintakertomus 1950
Scotianmeri

**Scotianmeri** on Atlantin valtameren osa Etelä-Amerikan ja Etelämantereen välillä. Se sijaitsee suurimmaksi osaksi Eteläisen jäämeren alueella, ja osa siitä kuuluu subantarktiseen ja osa antarktiseen alueeseen. Scotianmeri on noin 900 000 km² laaja, ja noin puolet siitä sijaitsee mannerjalustan päällä.

Meri on myrskyinen ja kylmä, ja sen alueella sijaitsevat saaret vaihtelevat olosuhteiltaan sen mukaan, kuinka lähellä Antarktista ne sijaitsevat. Osa saaristoista on tundraa ja niissä on paljon kasvillisuutta, osa saarista on puolestaan karumpia. Scotianmeren alueella elää paljon erilaisia lintulajeja.

## Uhat ja suojelu
Etelä-Georgia, Eteläiset Sandwichsaaret ja Bouvet’nsaari on julistettu suojelluksi alueeksi, mutta aluetta jotkut tekijät uhkaavat silti alueen ekosysteemiä. Yksi tärkeimmistä Scotianmerta uhkaavista tekijöistä on alueelle istutetut uudet lajit. Ilmiö vaikuttaa suurimmaksi osaksi Etelä-Georgiassa, jonne on istutettu suuriakin nisäkkäitä, kuten peuroja. Myös liikakalastuksesta on haittaa alueelle.

## Katso myös
*Eteläinen jäämeri

## Lähteet

## Aiheesta muualla
At Home

**At Home** on alankomaalaisen Shocking Blue -yhtyeen vuonna 1969 julkaistu toinen albumi. Sillä on muun muassa yhtyeen tunnetuin kappale, Yhdysvalloissa listaykköseksi noussut ”Venus” sekä ”Love Buzz”, josta Nirvana-yhtye teki myöhemmin cover-version. Robbie van Leeuwenin soittama sitar puolestaan hallitsee instrumentaalikappaletta ”Acka Raga”. ”Long and Lonesome Road” saavutti Yhdysvalloissa sijan 75, ollen siellä samalla yhtyeen toinen ja viimeinen listahitti.

## Julkaisu ja vastaanotto

Albumin julkaisi yhtyeen kotimaassa Alankomaissa Pink Elephant -yhtiö ja Länsi-Saksassa puolestaan Metronome-yhtiö. Sen julkaisi myös Britanniassa Penny Farthing Records. Yhtye tuotti albumin itse. 

Maaliskuussa 1970 *At Home* saavutti Alankomaissa listasijan kuusi ja pysyi listalla 12 viikkoa. *At Home* nousi listalle myös Norjassa, missä se ylsi viiden viikon aikana korkeimmillaan sijalle kolmetoista. Myös siellä se on ainoa albumilistalle päässyt Shocking Blue -julkaisu. Länsi-Saksassa *At Home* pääsi sijalle 30.

Ensimmäinen CD-painos albumista julkaistiin vuonna 2002. Vuonna 2010 ilmestyi puolestaan uusi, bonuskappaleita sisältävä vinyyliversio.

### Listasijoitukset

## Kappaleet
 

### Alkuperäinen versio
*Kaikki kappaleet kirjoittanut Robbie van Leeuwen ellei toisin mainita 

**A-puoli**
#
#
#
#
#
#
**B-puoli**
#
#
#
#
#

#### CD-version bonuskappaleet
#
#
#
#

### Vuoden 2010 vinyyliversio
*Kaikki kappaleet kirjoittanut Robbie van Leeuwen ellei toisin mainita 

**A-puoli**
#
#
#
#
#
#
#
#
**B-puoli**
#
#
#
# 
# 
# 
# 

## Singlet

## Kokoonpano

**Muusikot**
*Robbie van Leeuwen – kitara, sitar
*Mariska Veres – laulu
*Klaasje van der Wal – bassokitara
*Cornelius van der Beek – rummut

**Muut**
*Dick Bakker – äänittäjä
*Ronnie Herts – kuvat

## Lähteet
Täyssinä

**Täyssinä** (, ) oli Narvan lähellä sijainnut kylä, jossa Ruotsi ja Venäjä solmivat vuonna 1595 Täyssinän rauhansopimuksen. Kylän sijainnista on useita käsityksiä.

Sopimuksen solmimispaikkana on Peter von Köppenin esittämän arvelun perusteella pidetty Laukaanjoen varrella nykyisen Leningradin alueen Jaaman piirin Narvusin kunnassa sijaitsevaa Tiensuun kylää. J. J. Mikkolan (1935) mukaan kyseessä ei voi olla Tiensuu, koska se sijaitsee 25 kilometrin päässä Narvasta. Lähteiden mukaan paikka oli lähempänä Narvaa Iivananlinnan puolella Narvanjokea.

Iivananlinnan lähistöllä sijainnut Täyssinä mainitaan venäläisissä verokirjoissa vuosina 1498 ja 1571 (ven. *Tjavzino*) sekä ruotsalaisten vuosina 1618–1623 laatimassa verokirjassa (ruots. *Täysina*). Jälkimmäisissä kirjoissa esiintyy myös Jaaman kihlakuntaan kuulunut Tiensuu (*Vzvoz, Issuoss*). Andriaševin mukaan Täyssinän on täytynyt sijaita Narvajoen rannalla Iivananlinnan pohjoispuolella. Samaan johtopäätökseen on tullut asiaa tutkinut Mikkola. Ruotsalaisten 1600-luvulla laatimassa reduktioluettelossa mainitaan *Teusina* eli *Ahlakylä*, jonka taustalla lienee itämerensuomalainen muoto *Alakylä*. Ruotsalaisessa 1700-luvun alun kartassa se esiintyy muodossa *Alanekylä*. Sen paikka on Narvajoen rannalla muutama virsta Iivananlinnasta pohjoiseen, joen rantaa kulkevan ja Haavikosta tulevan tien risteyksessä. Täyssinän eli Alakylän kohdalla on ehkä ollut Narvajoen ylikulkupaikka. Alakylä mainitaan viimeisen kerran vuonna 1827. 

Myöhemmin samalla seudulla sijainnut kylä tunnettiin nimellä Popovka. Sen paikalla on nykyisin siirtolapuutarha. Maailmansotien välisenä aikana Viron Inkerissä oli myös *Alaküla*-niminen kylä, jota ei mainita vielä vuoden 1922 väestönlaskennassa. Vuonna 1943 Alakülassa oli 50 asukasta, jotka olivat kansallisuudeltaan suomalaisia.

Narvan museon johtajan, kotiseutuhistorioitsija Jevgeni Krivošejevin (1927–2000) mukaan Täyssinän kylä sijaitsi Popovkaa pohjoisempana ja tunnettiin Viron Inkerin aikaan nimellä *[[Tõrvala]]*, joka vastasi inkerinsuomalaista nimeä *Tervola* (). Kylässä tuotettiin 1700-luvulla tervaa ja puuhiiltä sepänpajojen tarpeisiin. Vuodesta 1882 alkaen siitä kehittyi rauhallinen lomailukylä. Siellä oli myös kuurojen koulu eikä lainkaan alkoholinmyyntiä. Vuonna 1922 kylässä oli 28 ruokakuntaa ja 149 asukasta.

Neuvostohistoriassa Tõrvala (ven. *Тырвала*) muistetaan Ivan Fedjuninskin 2. rynnäkköarmeijan komentopaikkana Narvajoen taisteluissa 1944. Tõrvalan kylä tuhoutui sodassa, mutta sen etelälaidalle pystytettiin 9.5.1975 yhdeksänmetrinen komentopaikkaa osoittava ruostumaton teräspylväs. Muistomerkki on ollut havaittavissa myös Viron puoleiselta rannalta Narvajokea.

Kylän nimi kirjoitetaan Suomessa yleensä muodossa *Täyssinä*. Mikkolan mukaan oikeampi kirjoitusasu olisi *Täysinä*. Hän on yhdistänyt sen suomalaisiin *Töysä*-paikannimiin, joiden vanhempi muoto on ollut *Teysä* (vertaa suomen *köyhä* – vatjan *keyhä*).

## Lähteet
101 Helena

**101 Helena** on päävyöhykkeen asteroidi Marsin ja Jupiterin välisellä vyöhykkeellä. Asteroidin löysi James Craig Watson 15. elokuuta 1868. Ennen nimeämisestä se tunnettiin väliaikaisella tunnuksella **A868 PA** tai **1868 PA**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin absoluuttinen magnitudi (H) on  ja sen läpimitta on noin . Asteroidin pyörähdysaika akselin ympäri on  ja sen spektrityyppi on S-tyyppiä Tholenin ja SMASSII-luokituksissa.

Asteroidi on nimetty kreikkalaisen mytologian Troijan Helenan mukaan.

## Lähteet
Jääpallon Suomensarja 1952

**Jääpallon Palloliiton Suomensarja** pelattiin vuonna 1952 nelilohkoisena lohkovoittajien päästessä karsimaan vuoden 1953 jääpallon mestaruussarjapaikasta. Sarjajärjestelmän uudistamisen myötä sarjasta putosi yhteensä 13 joukkuetta. Lohkoissaan kolmanneksi ja sitä huonommin sijoittuneet putosivat maakuntasarjaan. Vaasan Pallo-Pojat, Hämeenlinnan Pallokerho ja Jyväskylän Palloilijat luopuivat sarjasta.
Palloliiton lisäksi Työväen Urheiluliitto järjesti oman Suomensarjansa.

## Palloliiton Suomensarja
### Pohjoislohko

### Länsilohko

### Etelälohko

### Itälohko

### Nousukarsinnat
* Akilles - VPP 4-1 , VPP - Akilles 3-2
* SePS - Haka 3-1 , Haka - SePS 3-8
* Mestaruussarjaan nousivat Porvoon Akilles ja Seinäjoen Palloseura.

## TUL:n Suomensarja
TUL:n Suomensarja pelattiin kolmilohkoisena ja lohkovoittajat Helsingin Kullervo, Lappeenrannan Pallo-Toverit ja Paraisten Rehti nousivat mestaruussarjaan. Kakkosten karsinnoista nousi lisäksi Joensuun Pallo-Toverit.

## Lähteet
* Suomen Palloliiton toimintakertomus 
* TUL:n toimintakertomus 1952
Pivdenne (Odessan alue)

**Pivdenne** () on Mustanmeren rannikkokaupunki Odessan alueella Lounais-Ukrainassa, noin 30 kilometriä Odessasta koilliseen. Kaupunki on perustettu vuonna 1973 teollisuuspaikkakunnaksi. Siellä on satama. Valtatie M14, osa eurooppatietä , kulkee kaupungin pohjoispuolitse.

Kaupungin asukasluku on 32&nbsp;745 (2021). Pivdenne on hallinnollisesti Odessan piiriin kuuluva kaupunki; ennen Ukrainan heinäkuun 2020 aluehallinnollista uudistusta se oli Odessan alueen alainen kaupunki. Vuoteen 2024 asti kaupungin nimi oli **Južne** (, ).

## Lähteet

## Aiheesta muualla
G350.1-0.3

**G350.1-0.3** on supernovajäänne Linnunradassa.

G350.1-0.3 luokiteltiin supernovajäänteeksi julkaisuissa vuosilta 1973 ja 1975. 1980-luvulla sen asema kyseenalaistettiin tarkempien kuvien myötä; muotonsa takia sitä arveltiin radiogalaksiksi tai galaksiklusteriksi. Vuonna 2008 julkaistu tutkimus kuitenkin osoitti G350.1-0.3:n supernovajäänteeksi; sen pitkänomaisen muodon katsottiin johtuneen räjähtämisestä tiheän kaasupilven vieressä (arviolta 15&nbsp;000 valovuoden päässä Maasta).

G350.1-0.3 on noin 900–1000 vuotta vanha, joten se on yksi nuorimmista ja kirkkaimmista Linnunradan supernovajäänteistä. Se levittäytyy kahdeksan valovuoden matkalle. Tähtienvälisen pölyn johdosta räjähdystä tuskin nähtiin Maasta.

## Aiheesta muualla
* NASA: Remnant of an Explosion With a Powerful Kick?
Pähkämökirjokääriäinen

**Pähkämökirjokääriäinen** eli **pähkämövarsikääriäinen** (*Endothenia nigricostana*) on kääriäisiin kuuluva pienehkö perhoslaji. Ahvenanmaalla se on rauhoitettu ja erityisesti suojeltu laji.

## Koko ja ulkonäkö
Helposti tunnistettava kääriäinen. Siipien pohjaväri on suklaanruskea ja niissä on hieman epäselviä siniharmaita poikkiviiruja. Siiven takareunassa on laaja, kellanruskea dorsaalitäplä. Takasiivet ovat ruskeat, tyveä kohti vaaleammat. Siipiväli 11&ndash;15&nbsp;mm.

## Levinneisyys ja lentoaika
Pähkämökirjokääriäistä tavataan lähes koko Euroopassa pohjoisimpia alueita lukuun ottamatta. Suomessa lajia on aikoinaan tavattu Ahvenanmaalla, mutta tuoreita havaintoja sieltä ei ole. Sen sijaan 2000-luvulla perhosia on löydetty itärajan tuntumasta. Lentoaika on kesäkuussa.

## Elinympäristö ja elintavat
Kääriäistä tavataan lehtimetsissä, metsänreunoilla ja hakkuuaukioilla. Perhoset lentävät pääasiassa illalla ja tulevat valolle, mutta joskus myös päiväsaikaan. Se on paikoittainen, mutta esiintymispaikallaan usein runsas. Toukka talvehtii ja koteloituu keväällä ravintokasvin tyvelle.

Suomessa pähkämökirjokääriäinen oli luokiteltu alueellisesti hävinneeksi (RE), mutta se on palannut lajistoon ja uhanalaisarvioinnissa 2010 laji luokiteltiin erittäin uhanalaiseksi (EN).

## Ravintokasvi
Toukan ravintokasvi on lehtopähkämö (*Stachys sylvatica*).

## Lähteet
Wolf City

**Wolf City** on saksalaisen krautrock-yhtyeen Amon Düül II:n studioalbumi vuodelta 1972. Se jatkaa edellisellä albumilla alkanutta kaupallisempaa suuntausta ja suoraviivaisempia sävellyksiä unohtamatta kuitenkaan yhtyeen kokeellista puolta. 

## Kappaleet

### A-puoli

#"Surrounded by the Stars" (Karrer, Rogner) - 7:46 
#"Green-Bubble-Raincoated-Man" (Weinzierl) - 5:04 
#"Jail-House Frog" (Weinzierl) - 4:54

### B-puoli

#"Wolf City" (Karrer, Fichelscher, Rogner, Weinzierl, Meid) - 3:20
#"Wie der Wind am Ende einer Strasse" (Karrer, Fichelscher, Rogner, Weinzierl, Meid) - 5:42 
#"Deutsch Nepal" (Meid, Kübler) - 3:00 
#"Sleepwalker's Timeless Bridge" (Fichelscher, Rogner) - 4:55

## CD-versioiden bonuskappaleet:

### Gammarock Records (2000):

"What You Gonna Do" - 6:37 
"Las Vegas" - 4:19 
"Mueller's Frau - Jam" - 10:53


### Revisited Records (2007) ja Belle Antique (2009):

"Kindermörderlied" - 6:02
"Mystic Blutsturz" - 10:13
"Düülirium" - 4:24


## Muusikot

*John Weinzierl – kitara 
*Lothar Meid – basso, syntetisaattori, laulu 
*Chris Karrer – kitara, sopraanosaksofoni, viulu 
*Danny "D. Secundus" Fichelscher – rummut, kitara, laulu 
*Falk-Ulrich Rogner – urut, clavioline, syntetisaattori 
*Renate Knaup-Krötenschwanz – laulu
 
sekä:

*Jimmy Jackson – kirkkourut, piano 
*Olaf Kübler – sopraanosaksofoni, laulu 
*Peter Leopold – syntetisaattori, patarumpu, laulu 
*Al Sri Al Gromer – sitar 
*Pandit Shankar Lal – tablat 
*Liz van Neienhoff – tambura 
*Paul Heyda – viulu 
*Rolf Zacher – laulu
Talne

**Talne** (; ) on kaupunki Ukrainan keskivaiheilla, Tšerkasyn alueen Zvenyhorodkan piirissä. Kaupungissa asuu noin 13&nbsp;000 ihmistä (1.1.2021). 

Ennen heinäkuun 2020 aluehallinnon uudistusta kaupunki oli Talnen piirin hallintokeskus. Ukrainan tilastokeskuksen arvion mukaan silloisessa Talnen piirissä asui 35&nbsp;423 henkeä 2013 alussa.

## Lähteet

## Aiheesta muualla

* Perustietoja Ukrainan parlamentin sivustolla  (rada.gov.ua)
Sarjakuvan tiedotuskeskus

**Sarjakuvan tiedotuskeskus ry** on vuonna 2009 perustettu yhdistys, joka toimii sarjakuva-alan toimijoita yhdistävänä organisaationa ja edistää kotimaisen sarjakuvan historian tallentamista, säilymistä ja tutkimusta. Yhdistyksen 
ensimmäinen suurhanke oli suomalaisen sarjakuvan 100-vuotisjuhlavuosi 2011. Tämän jälkeen yhdistys on keskittynyt sarjakuvamuseohankkeen edistämiseen. Yhdistyksen jäsenyhdistyksinä toimivat Suomen suurimmat sarjakuva-alan yhdistykset Suomen sarjakuvaseura ry ja Sarjakuvantekijät ry.
 
## Sarjakuvan tiedotuskeskuksen toimintaa

### Suomalainen sarjakuva 100 vuotta
Suomalaisen sarjakuvan 100-vuotisjuhlavuotta vietettiin vuonna 2011. Juhlavuosi laskettiin ensimmäisen suomalaisen sarjakuvakirjan Ilmari Vainion Professori Itikaisen tutkimusretken julkaisusta 21. marraskuuta 1911. Juhlavuoden ohjelma koostui näyttelyistä, julkaisuista, festivaaleista ja muista sarjakuvatempauksista sekä sarjakuvan kulttuuripoliittista asemaa parantavista toimenpiteistä.

### Sarjakuvamuseohanke

Sarjakuvamuseohanke on kansallinen hanke, joka käynnistyi vuonna 2011, suomalaisen sarjakuvan 100-vuotisjuhlavuotena. Sarjakuvamuseohankkeen taustajärjestönä toimii Sarjakuvan tiedotuskeskus ry.

Sarjakuvamuseohankkeen ensisijainen tehtävä on luoda kattava tutkimustietokanta suomalaisista sarjakuvaoriginaaleista, luetteloida materiaalit ja tarjota tutkijoille pääsy tutkimaan aineistoja. Hankkeen missio on edistää sarjakuvataiteen ymmärrystä ja arvostusta sekä lisätä keskustelua ja tutkimusta tämän maailman suosituimman taiteenlajin kulttuurisista, taiteellisista ja historiallisista vaikutuksista. Suomen sarjakuvaseuran
kirjastokokoelman kehitystyö liittyy myös Sarjakuvamuseohankkeeseen ja tulevaisuudessa kokoelmatoiminnat tulevat lähentymään entisestään. 

Sarjakuvan tutkimuskirjasto -projekti käynnistyi vuonna 2013 osana Sarjakuvamuseohanketta. Projektin puitteissa Suomen sarjakuvaseuran kokoelman tietokantaan on kerätty mm. kotimaisten sarjakuvaa käsittelevien väitöskirjojen, lisensiaatintöiden, pro gradu -tutkielmien, esitelmien, artikkeleiden ja sarjakuvatietokirjojen viitetietoja. Osa julkaisuista on luettavissa verkossa sekä selailukappaleena Suomen sarjakuvaseuran kirjastokokoelmassa.

## Lähteet
* Suomen sarjakuvamuseo

## Aiheesta muualla
*Suomen sarjakuvamuseo
*Suomen sarjakuvaseura
*Suomen sarjakuvaseuran kokoelman tietokanta
Live in London (Amon Düül II:n albumi)

**Live in London** on Amon Düül II-yhtyeen livealbumi vuodelta 1973.

## Kappaleet

### A-puoli

#"Archangels Thunderbird" - 3:07 
#"Eye Shaking King" - 6:24 
#"Soap Shop Rock" - 7:42 
#"Improvisation" - 3:40

### B-puoli

#"Syntelman's March Of The Roaring Seventies" - 8:08 
##"Pull Down Your Mask" 
##"Prayer To The Silence" 
##"Telephonecomplex" 
#"Restless Skylight-Transistor-Child" - 8:42
##"Landing In A Ditch"
##"Dehypnotized Toothpaste" 
##"A Short Stop At The Transylvanian Brain Surgery" 
#"Race From Here To Your Ears" - 5:06
##"Little Tornados" 
##"Riding On A Cloud" 
##"Paralized Paradise"

### Bonuskappaleet Mystic Recordsin CD-julkaisussa (1999)


"Bavarians Soap Shop Rock" - 17:44 
"Improvisation On Gulp A Sonata" - 2:54


*Revisited Recordsin vuoden 2007 CD-painos ei sisällä bonusmateriaalia

## Muusikot

*John Weinzierl - kitarat, laulu 
*Lothar Meid - basso, laulu
*Chris Karrer - kitara, viulu, sopraanosaksofoni 
*Falk-U. Rogner - urut, syntetisaattori 
*Renate Knaup-Krötenschwanz - laulu
*Daniel Fichelscher - rummut
*Peter Leopold - rummut

## Tuotanto
* Vic Maile - nauhoitus, Greyhound Club, Croydon 16. joulukuuta 1972
* Jürgen Koeppers ja Peter Kramper - miksaus, Studio 70, München, 23-26. tammikuuta 1973
* Amon Düül II ja Olaf Kübler - tuottajat
VJ (taidemuoto)

**VJ**  on ammattinimike reaaliaikaisen kuvantuottamiseen erikoistuneille esiintyjille. Nimike on syntynyt englannin kielen sanoista *video jockey* (vrt. DJ). Suomessa usein käytetty ammattia kuvaava nimike on **visualisti**.

## Esiintymismenetelmät

Tuottaakseen visuaalista kuvavirtaa VJ voi muusikoiden tapaan miksata esityksensä aiemmin tuotetusta materiaalista tai tuottaa esityksen reaaliaikaisesti improvisoiden. Näin toimiessaan hän hyödyntää usein generatiivista grafiikkaa sekä visuaalisia tehosteita tuottavia ohjelmia ja laitteita. Kuvavirtaa ohjataan tyypillisesti tietokoneohjelmien sekä kuvamanipulaatiolaitteiden, kuten videomiksereiden avulla. Laitteiden tehosteita ohjataan usein osittain automoidusti. Visualistit voivat myös kehittää omia sovellutuksia esityksen hallintaan.

Esiintymistilanteessa kuvasignaalia muokataan esimerkiksi tilassa kuullun äänen rytmin sekä taajuuden perusteella. Signaalin hallinnassa voidaan soveltaa myös muita sensoreita, kuten videokameran kuvaan. Tietokoneohjelmien hallinnassa sovelletaan usein erilaisia MIDI-laitteita tai VJ:n itsensä valmistamia, esimerkiksi peliohjaimiin perustuvia laitteita. Syntyvä kuvasignaali välitetään esittämistilaan installoituihin laitteisiin, kuten monitoreihin sekä videoprojektoreihin ja heijastetaan tilaan sijoitettuihin kankaisiin tai arkkitehtuuriin.

## Esiintymisympäristöt
Tyypillisesti VJ:t esiintyvät musiikkitapahtumissa, kuten keikoilla sekä festivaaleilla. Näissä yhteyksissä tuotettu kuvasto muodostaa usein tulkinnan muusikoiden tai DJ:n tuottamasta musiikista sekä muista lavan ja esiintymispaikan tapahtumista. Ammattimaisina kuvantuottajina VJ:t saattavat työskennellä myös sisustajien, graafikkojen, valaisijoiden tai tapahtumatuottajien rinnalla, osallistuen esimerkiksi yökerhojen visuaalisen ilmeen luomiseen tai vastaten julkisissa tiloissa toteutettujen yleisötapahtumien visuaalisesta ilmeestä. VJ-kulttuurilla on ollut vastavuoroista vaikutusta demoskenessä hyödynnettävän tietokonedemo-estetiikan kehittymiseen.

Visualistien työskentelyyn törmää usein myös yhteyksissä kuvataiteeseen ja monet Suomessa toimivista visualisteista ovat myös mediataiteilijoita. VJ-kulttuurin kehittymiseen on myötävaikuttanut videotaiteen kehitys. Usein taidegallerioissa esitettävät interaktiiviset videoinstallaatiot hyödyntävät samoja teknologioita ja ohjelmistoja kuin VJ:t keikkatilanteissa.

## Katso myös
* Visuaalinen kulttuuri
* Videotaide
* Processing

## Aiheesta muualla
* Processing on interaktiiviseen kuvantuotantoon yleisesti käytetty ohjelmointikieli.
* ''National RGB, Video jockey – Installaation toteutus ja taltiointi'''. Jaakko Järvinen, Opinnäytetyö TAMK (2006)
* ''VJ Culture.''  Annet Dekker toim. Pikseliähky verkkojulkaisu (2005).
Ilselil Larsen

**Ilselil Larsen** (1. heinäkuuta 1934 Århus, Tanska –  1. kesäkuuta 2025) oli tanskalainen näyttelijä. Hän esiintyi kuudessatoista elokuvassa vuosina 1940–1958.

Larsen esiintyi useissa tanskalaisissa teattereissa, muun muassa Århusin ja Nørrebron teattereissa, ja tehnyt myös useita levytyksiä laulajana. 1940-luvulla häntä pidettiin yhtenä tanskalaisen elokuvan merkittävimmistä lapsinäyttelijöistä.

## Elokuvia
* *[[Tapaus Birte]]* (1945)
* *[[Leni - yksi monista]]* (1949)
* *[[Dorte]]* (1951)
* *[[Vejrhanen]]* (1952)
* *[[Mettisen mainiot mukulat menopäällä]]* (1953)
* *[[Cirkus Fandango]]* (1954)

## Aiheesta muualla
* 

## Lähteet
Humppasheikkailu

**Humppasheikkailu** on 14. maaliskuuta 2012 julkaistu Eläkeläisten studioalbumi. Albumilla on versioita muun muassa Black Sabbathin, Kissin ja HIMin kappaleista. Orkesterin käsittelyssä on myös uudempaa kotimaista musiikkia, kuten Kalma-Almaa (Mirel Wagner) ja Battle Beastia.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

Levyllä on myös n. 26-minuuttinen piiloraita, jota ei ole mainittu levyn kannessa. Raidan lopussa on n. 2.30 kestävä kappale Humppapaimen (Hüsker Dü - Diane).

## Arviot
* Soundi: 

## Lähteet
Ulla Järvi

**Ulla Järvi** (s. 20. syyskuuta 1962 Korpilahti) on suomalainen toimittaja ja terveysviestinnän tutkija. Hän työskentelee Suomen tiedetoimittajain liiton pääsihteerinä.

Järvi on väitellyt journalistiikasta Jyväskylän yliopistossa 2011. Hänen väitöskirjansa ”Media terveyden lähteillä. Miten sairaus ja terveys rakentuvat 2000-luvun mediassa” käsittelee terveysjournalismia ja mediavälitteistä terveysvalistusta. Väitöstutkimus jakaa terveysjournalismin kolmeen lajityyppiin: tieteelliseen, inhimilliseen ja taloudelliseen terveysjournalismiin. Käytännön journalismissa korostuvat yksilön vastuu omasta terveydestään, joka nähdään pääsääntöisesti fyysisenä terveytenä. Sairauden kuluista yksittäisille potilaille vaietaan, mutta sairauksille annetaan mediassa mielellään "hintalappuja", jotka osoittavat sairauksien tulevan kalliiksi yhteiskunnalle. Aikakauslehden sairauskuvastoissa potilaat esitetään toimeliaina ja pärjäävinä kansalaisina. Sairauden rujous piiloutuu mediassa.

Ulla Järvi kolumnoi säännöllisesti muun muassa Salon Seudun Sanomissa.

Suomen tiedetoimittajain liitto valitsi Järven Vuoden tiedetoimittajaksi vuonna 2014.

## Kirjat

**Syntymätön*. Tietoa ja kokemuksia keskenmenosta (Kirjapaja, 2007)
**Nainen keskellä elämää*. Yhd. Tuula Vainikaisen kanssa (Otava, 2008)
**Hilmapäivät*. Vertaistukea vaihdevuosiin. Yhd. Riitta Väisäsen ja Lea Gesellen kanssa (Otava, 2009)
**Asiantuntijan mukaan*. Viestintäopas media-ajan asiantuntijoille. Yhd. Tuula Vainikaisen kanssa (Enostone, 2010)
**Tautinen media*. Toim. (Duodecim, 2014)

## Lähteet

## Aiheesta muualla
* Ulla Järven blogi
Alattio-Koutokeinojoen vesistö

**Alattio-Koutokeinojoen vesistö** () tai **Alattiojoen vesistö** () on vesistö Norjassa. Sen tärkein joki on Finnmarksviddalta Suomen rajalta ja Tromssan läänin rajalta alkava Koutokeinojoki eli Alattiojoki (), joka laskee Alattionvuonoon Alattion kaupungin luona. Vesistön valuma-alue on 8&nbsp;963 km², mikä tekee siitä yhden Pohjois-Norjan suurimmista vesistöistä yhdessä Tenon ja Paatsjoen vesistöjen kanssa. 

Suomen puolella vesistöön kuuluvia järviä ovat Enontekiöllä lähellä Norjan rajaa sijaitsevat Nierijärvi (), Kalaton (pohjoissameksi Guoleheapme) ja Guoskatjávri sekä Norjan rajalla pääosin Suomen puolella sijaitseva Haukilompolo (pohjoissameksi Haŋŋáluoppal). 

## Aiheesta muualla
*
Curtiss T-32 Condor II

**Curtiss T-32 Condor II** tai **Curtiss-Wright CW-4** oli 1930-luvulla valmistettu kaksitasoinen kaksimoottorinen matkustajalentokone. Sen alkuperämaa oli Yhdysvallat. Se suunniteltiin aluksi joukkojenkuljetuskoneeksi ja raskaaksi pommikoneeksi. Condoria käytettiin pääosin New Yorkin ja Miamin  välisellä lentoreitillä. Condor (sarjanumero NR12384 c/n 41) oli myös Richard E. Byrdin toisen etelänaparetkikunnan postikoneena vuosina 1933−1935.

## Tekniset tiedot

## Lähteet
*

### Viitteet
Formula 3 Sudamericana

**Formula 3 Sudamericana** oli Etelä-Amerikassa järjestettävä pikkuformulasarja. Sarjaa ajettiin Brasiliassa, Argentiinassa, Chilessä ja Uruguayssa. Sarja perustettiin vuonna 1987. Sarjassa ajettiin Dallaran valmistamilla autoilla ja Pirellin renkailla. Moottorit toimitti Berta. Joka kilpailuviikonloppu ajettiin kolme kilpailua. Pisteitä jaettiin samalla tavalla kuin F1-sarjassa eli 25, 18, 15, 12, 10, 8, 6, 4, 2, 1. Vuosi 2013 jäi sarjan viimeiseksi, kun se yhdistyi uudelleen käynnistetyn Brasilian Formula 3 -sarjan kanssa.

## Mestarit
William Lucas

**William Lucas** (14. huhtikuuta 1925 Manchester, Englanti – 8. heinäkuuta 2016) oli brittiläinen näyttelijä. Hän debytoi elokuvassa *[[Kuolema saapuu postitse]]* (1955), ja myöhemmin hänellä oli rooli esimerkiksi *[[Kissan varjo]]ssa* (1961). Television puolella hän sai tunnettavuutta varsinkin Dr. James Gordonin roolista vuosien 1972–1974 sarjassa *[[The Adventures of Black Beauty]]*. Muihin sarjoihin, joissa hän esiintyi, lukeutuvat *[[The Bill]]*, *[[Doctor Who]]*, *[[Coronation Street]]*.

## Lähteet

## Aiheesta muualla
*
Five (Ayumi Hamasaki)

**Five** (tyyliteltynä **FIVE**) on Ayumi Hamasakin toinen minialbumi, joka julkaistiin 31. elokuuta 2011. Albumi julkaistiin kolmessa eri muodossa; CD+DVD, CD, sekä rajoitetussa CD-muodossa. Rajoitettu CD sisältää pääsykortin lataamaan pelihahmoasun PlayStation 3-pelille *Tales of Xillia*. CD+DVD-version 1. painos sisältää sarjanumeron nettisivulle joka sisältää making of-materiaalia *Ayumi Hamasaki Countdown Live 2010-2011 A: Do It Again*-tapahtumasta.
Monet ovat ihmetelleet, miksi levyn nimi on *Five* vain sen takia että levy sisältää viisi kappaletta. *Sweet*-lehden haastattelussa Hamasaki paljasti että levyn nimessä on piilotettu sana, joka on 'H♡PE', jonka Hamasakin fanit päättelivät. He arvelivat ettei levyn nimi ollut *Five* vain viiden kappaleen takia, vaan koska levy julkaistiin viisi kuukautta myöhemmin katastrofaalisesta maanjäristyksestä ja tsunamista Japanissa maaliskuussa. 

## Kappaleet
### CD
# 
# 
# 
# 
#  (CD+DVD-versio sisältää piilotetun kappaleen *Why... feat. URATA NAOYA*)

### CD Only-bonuskappale
# beloved (Orchestra Version)

### DVD
# progress (video clip)
# ANother song feat. URATA NAOYA (video clip)
# Why... feat. JUNO (video clip)
# beloved (video clip)
# BRILLANTE (video clip)
# progress (making clip)
# ANother song feat. URATA NAOYA (making clip)
# Why... feat. JUNO (making clip)
# beloved (making clip)
# BRILLANTE (making clip)

## Katso myös
* Ayumi Hamasakin diskografia

## Lähteet
Party Queen

**Party Queen** on Ayumi Hamasakin viidestoista studioalbumi. Se julkaistiin 21. maaliskuuta 2012. Albumi äänitettiin Lontoossa vuonna 2011 ja se sisältää 14 kappaletta, joihin lukeutuu muun muassa 8. helmikuuta digitaalisesti julkaistu single *How Beautiful You Are*. Tavallinen versio pitää sisällään vain CD:n, kun taas CD+DVD-painoksen DVD:ltä löytyy neljä musiikkivideota ja niiden ennenjulkaisemattomat making of -materiaalit. CD+3DVD-version mukana tulee sama DVD sekä kaksi muuta levyä, joilla on materiaalia Hamasakin uudenvuoden tapahtumasta, *ayumi hamasaki COUNTDOWN LIVE 2011-2012 -HOTEL Love songs-*:ista.
Näiden lisäksi julkaisu on saatavilla kahtena erikoisrajoitettuna boksina. Niiden mukana tulee samat asiat kuin CD+3DVD -painoksessakin, mutta tällä kertaa paketista löytyy myös aikaisemmin mainittu live-DVD *ayumi hamasaki -Power of Music- 2011 A LIMITED EDITION* joko DVD tai Blu-ray-versiona. Mukana tulee myös bonus, jota ei ole vielä paljastettu.

## Kappaleet
### CD
# 
# 
# 
# 
# 
# 
# 
# 
# 
# 
# 
# 
# 
# 

### DVD

# how beautiful you are (video clip)
# Return Road (video clip)
# Shake It♥ (video clip)
# NaNaNa (video clip)
# how beautiful you are (making clip)
# Return Road (making clip)
# Shake It♥ (making clip)
# NaNaNa (making clip)

### ayumi hamasaki COUNTDOWN LIVE 2011-2012 ～HOTEL Love songs～

# do it again
# Happening Here
# insomnia
# MOON
# fated
# feedback
# NEVER EVER
# machine
# Sparkle
# Humming 7/4
# evolution
# RAINBOW
# November
# music
# Ladies Night
# Party queen ~Happening Here
# Love song
# how beautiful you are
# Trauma ～ Boys & Girls
# MY ALL

## Katso myös

* Luettelo Ayumi Hamasakin julkaisuista
Ulf Pilgaard

**Ulf Pilgaard** (15. marraskuuta 1940 – 28. lokakuuta 2024) oli tanskalainen näyttelijä. Hän oli papin poika ja opiskeli itse teologiaa ennen siirtymistään näyttelemiseen. Hän sai Bodil- ja Robert-palkinnot pääroolistaan elokuvassa *[[Farligt venskab]]* (1995). Hän on ollut mukana Cirkusrevyenissä vuosikymmeniä.  Pilgaard juhlii 40. kauttaan Cirkusrevyenissä kesällä 2021. Hän kuoli maanantaina 28. lokakuuta 2024.

## Elokuvia
* *[[Olsen-banden]]* (1968)
* *[[Giv Gud en chance om søndagen]]* (1970)
* *[[Lenin, din gavtyv]]* (1972)
* *[[Solstik på badehotellet]]* (1973)
* *[[19 punaista ruusua]]* (1974)
* *[[Mafiaen, det er osse mig!]]* (1974)
* *[[Pas på ryggen, professor]]* (1977)
* *[[Fængslende feriedage]]* (1978)
* *[[Yövahti]]* (1994)
* *[[Farligt venskab]]* (1995)
* *[[Rakastan sinua ikuisesti]]* (2002)
* *[[Arven]]* (2003)
* *[[Rembrandt (elokuva)|Rembrandt]]* (2003)
* *[[Kolmas valta]]* (2004)

## Lähteet

## Aiheesta muualla
*
Sauber C30

**Sauber C30** on James Keyn suunnittelema Formula 1 -auto, jolla sveitsiläinen Sauber-talli kilpaili kaudella 2011. Autoa ajoivat Kamui Kobayashi, Sergio Pérez ja Pedro de la Rosa. Auto julkistettiin 31. tammikuuta 2011.

## Formula 1 -tulokset

## Lähteet

## Aiheesta muualla
Zig & Sharko

**Zig ja Sharko** on ranskalaisen Xilamin tuottama animaatiosarja, jota on tehty 156 seitsemän minuutin jaksoa. Sarjaa alkoi esittää Canal+-kanava 21.joulukuuta 2010.

## Päähahmot
* **Zig**, tulivuorisaarella elävä hyeena, hän yrittää joka jaksossa syödä Marinan.
* **Marina**, merenneito, hänellä on talo meren pohjassa, mutta päivät hän istuu kivellä veden yllä.
* **Sharko**, hai, Marinan henkivartija ja poikaystävä
* **Bernie**, erakkorapu, Zigin uskollinen apulainen.

## Aiheesta muualla
*  page devoted to the series on the site of Xilam
Kuluttajatutkimuskeskus

**Kuluttajatutkimuskeskus** (lyhenne KTK) on tutkimuslaitos, joka tuottaa ja julkaisee tutkimustietoa kulutusyhteiskunnasta. Se on nykyisin osa Helsingin yliopiston Politiikan ja talouden tutkimuksen laitosta. Keskuksen johtajana on toiminut vuodesta 2022 lähtien dosentti Niilo Kauppi. Tätä ennen johtajana toimi 2017-2022 dosentti Päivi Timonen.  

Tutkimuskeskus perustettiin vuonna 1990 Holkerin hallituksen päätöksellä ja se toimi kauppa- ja teollisuusministeriön alaisuudessa, myöhemmin työ- ja elinkeinoministeriön alaisuudessa. Vuonna 2015 Kuluttajatutkimuskeskus yhdistettiin Helsingin yliopistoon, jossa se jatkaa osana valtiotieteellisen tiedekunnan politiikan ja talouden tutkimuksen laitosta.

## Lähteet

## Aiheesta muualla
*Kuluttajatutkimuskeskus Helsingin yliopiston sivuilla
Maó

**Maó** (, , aiemmin virallisesti myös *Maó-Mahón*) on kunta ja Espanjan Baleaareihin kuuluvan Menorcan saaren pääkaupunki, jossa asui 28&nbsp;099 ihmistä vuonna 2016. Maó sijaitsee saaren itäosassa. Kaupungissa on maailman toiseksi syvin luonnonsatama.

## Kuvia


Ajuntamentdemao.jpg|Kaupungintalo
Claustro del Carmen Mahon Minorca - panoramio.jpg|Claustre del Carme 
Esglesiadesantfrancesc.jpg|Església i claustre de Sant Francesc 
Casa mir.jpg|Casa Mir
Carrer de l'Infanta, Port Mahon, Spain - panoramio.jpg|Carrer de l'Infanta


## Lähteet

## Aiheesta muualla

* Ajuntament de Maó
Mademoiselle

**Mademoiselle** (IPA:/mad.mwa.zɛl/; lyhenne **M<sup>lle</sup>**) on ranskaa ja tarkoittaa neitiä. Sana muodostuu etuliitteestä *ma* ’minun’ ja sanasta *demoiselle* ’pikku rouva, tyttönen’. Monikko on **Mesdemoiselles** (/med.mwa.zɛl/; lyhenne **M<sup>lles</sup>**). Monikkomuotoa voidaan käyttää englanninkielisessä keskustelussa tai kirjeenvaihdossa *Miss*-sanan monikon *Misses* tilalla.

Sanan käyttö on vähenemässä Ranskassa, sillä hallitus on helmikuussa 2012 kieltänyt sen käytön virallisissa lomakkeissa ja asiakirjoissa. Sen käytön poistamista on vaadittu Ranskassa vuosikymmeniä. Junalipun ostajakin on joutunut ilmoittamaan onko rouva rouva *(madame; M<sup>me</sup>)* vai neiti *(mademoiselle; M<sup>lle</sup>)*. Miehiltä siviilisäätyä ei kuitenkaan ole aiemminkaan kysytty. Asiassa kampanjoineet ranskalaiset naisjärjestöt ovat tyytyväisiä päätökseen.

## Lähteet
Csaba László

**Csaba László** (s. 13. helmikuuta 1964 Odorheiu Secuiesc, Romania) on romanialaissyntyinen unkarilainen jalkapallovalmentaja ja entinen keskikenttäpelaaja. Lokakuusta 2016 lähtien hän on toiminut slovakialaisseura Dunajská Stredan päävalmentajana.

## Ura

László aloitti pelaajauransa Romaniassa Progresul Odorhein juniorijoukkueessa, mutta ammattilaisura lähti liikkeelle Unkarissa Szekelyudvarhelyssa. László pakeni turistiviisumin turvin Saksan liittotasavaltaan vuonna 1984 ja jatkoi pelaajauraansa lännessä. Hän edusti esimerkiksi Bayer Uerdingenia. Hän palasi Unkariin vuonna 1989 ja edusti Volánia ja BVSC Budapestia, kunnes joutui lopettamaan pelaajauransa polvivamman vuoksi vain 27-vuotiaana.

Pelaajauransa päättymisen jälkeen László aloitti valmennusuransa Saksassa. Hän valmensi BW Kerpeniä ja TuS Grevenbroichia, kunnes liittyi Borussia Mönchengladbachin organisaatioon reservijoukkueen valmentajaksi. Tammikuussa 2004 Lászlósta tuli Lothar Matthäusin apulaisvalmentaja Unkarin maajoukkueen peräsimeen. Hän jätti paikkansa kesällä ja siirtyi Ferencvárosin peräsimeen. Lászlón johdolla Ferencváros menestyi eurokentillä hyvin pelaten muun muassa 1–1 tasapelin Feyenoordia vastaan UEFA Cupissa. Joulukuussa 2004 hänet valittiin vuoden valmentajaksi Unkarissa.  Hän jätti talousvaikeuksiin ajautuneen seuran marraskuussa 2005.

Ferencvárosista lähtönsä jälkeen hän toimi helmikuussa 2006 lyhyen aikaa Sopronin päävalmentajana. Heinäkuussa hänestä tuli Ugandan maajoukkueen päävalmentaja. Lászlón johdolla Uganda voitti ensimmäistä kertaa maan historiassa Nigerian sijoittuessaan kolmanneksi CECAFA Cupissa. Hän jätti tehtävänsä kesällä 2008 ja siirtyi Skotlantiin Heartsin päävalmentajaksi.  Debyyttikausi Skotlannissa sujui hyvin ja Hearts oli liigassa kolmas päästen mukaan Eurooppa-liigaan kaudeksi 2009/10. Hänet valittiin kauden 2008/09 parhaaksi valmentajaksi Skotlannissa.  Pesti päättyi potkuihin tammikuussa 2010, kun seuran menestys ei tyydyttänyt omistaja Vladimir Romanovia. Lászlón puolitoistavuotiseksi jäänyt pesti oli pisin aika, jonka yksi valmentaja on seuraa Romanovin aikakaudella valmentanut. 

Syyskuussa 2010 László palasi valmennustehtäviin belgialaisen Royal Charleroin päävalmentajana.  Hän sai kuitenkin potkut jo maaliskuussa 2011. 

Tammikuussa 2012 Lászlósta tuli Liettuan maajoukkueen uusi päävalmentaja.  Lászlón johdolla Liettua avasi MM2014-karsinnat tasapelillä Slovakiaa vastaan. Kokonaisuutena karsintamenestys jäi Liettualta heikoksi. László erosi tehtävästään syyskuun puolivälissä 2013, kun Liettua oli voittanut karsinnoissa vain kahteen kertaan Liechtensteinin. 

Kesäkuussa 2015 Lászlósta tuli MTK Budapestin päävalmentaja.  Joukkue purki Lászlón sopimuksen helmikuussa 2016, kun MTK oli Unkarin liigassa viidentenä.MTK: szerződést bontottak László Csabával – hivatalos

Lokakuussa 2016 Lászlósta tuli Slovakian pääsarjan FK DAC 1904 Dunajská Stredan päävalmentaja.Németh v Dunajskej Strede skončil, DAC oznámil meno nového kouča (video)

## Meriitit

* Unkarin vuoden valmentaja: 2004
* Skotlannin vuoden valmentaja: 2009

## Lähteet

## Aiheesta muualla

* The profile for Csaba László
Hanna Zetterberg Struwe

**Hanna Zetterberg Struwe** (s. 15. helmikuuta 1973 Tukholma) on entinen ruotsalainen vasemmistopuolueen poliitikko, joka istui valtiopäivillä vuosina 1994–1998. Ennen uraansa politiikassa hän oli toiminut lapsinäyttelijänä, muun muassa *[[Ronja ryövärintytär (elokuva)|Ronja ryövärintytär]]* -elokuvan nimiroolissa vuonna 1984.

Zetterberg Struwe toimii nykyisin viestintäkonsulttina ja luennoitsijana erikoisalanaan mielipiteenmuodostus. Vuodesta 2009 hän on ollut Ruotsin tulevaisuudentutkimuslaitoksen Institutet för framtidstudier viestintävastaavana. Hän julkaisi vuonna 2008 lastenkirjan *Nejlika och lilla lillasyster*.

Zetterberg Struwen isoisä on valtiopäiväedustaja, pappi Åke Zetterberg, täti on Ruotsin Chilen-suurlähettiläs Eva Zetterberg.

Zetterberg Struwe oli naimisissa toimittaja Filip Struwen kanssa vuosina 2001–2011 ja heillä on kaksi yhteistä lasta.

## Lähteet

## Aiheesta muualla
* Viralliset sivut 
* 
* Riksdagen: Hanna Zetterberg (V)
Luis Moreno Mansilla

**Luis Moreno Mansilla** (1959, Madrid - 22. helmikuuta 2012, Barcelona) oli espanjalainen arkkitehti. 

Työskenneltyään 10 vuotta Rafael Moneon toimistossa Moreno Mansilla perusti oman toimiston yhdessä Emilio Tuñónin kanssa. 

Mansillan ja Tuñonin merkittävimpiin töihin kuuluvat Castelló de la Planan nykytaiteen museo Museu de Belles Arts de Castelló, Leónin kulttuurikeskus–auditorio ja nykytaiteen museo Museo de Arte Contemporáneo (MUSAC) sekä Madridissa sijaitsevan vanhan oluttehtaan, "El Águila", muutostyö maakuntakirjastoksi ja -arkistoksi.    

Moreno Mansilla oli naimisissa taidemaalari Carmen Pinartin kanssa ja heillä on kaksi lasta.


Exterior del Museu de Belles Arts, Castelló de la Plana.JPG|Nykytaiteen museo Castelló de la Planassa 
Auditorio Ciudad de León (2).jpg|Kulttuurikeskus Leónissa
León - MUSAC 01.JPG|MUSAC Leónissa
Biblioteca Joaquín Leguina (Madrid) 03.jpg|"El Águila", maakuntakirjasto ja -arkisto Madridissa 



## Lähteet

## Aiheesta muualla
*Mansilla+Tuñón Architects
Villapääluikka

**Villapääluikka** (*Trichophorum alpinum*) on soilla kasvava nuppiluikkien eli tupasluikkien sukuun kuuluva sarakasvi. Aiemmin nuppiluikat on luettu röyhykaislojen eli kaislojen (*Scirpus*) sukuun ja erityisesti villapääluikasta on käytetty ainakin nimiä *S. tricophorum* ja *S. hudsonianus*.

## Ulkonäkö ja koko
Villapääluikka kasvaa 10–30 senttimetriä korkeaksi. Sen suikertavasta juurakosta nousee riveittäin kolmisärmäisiä varsia. Ne ovat 0,5–1 millimetriä paksuja ja yläosastaan karheita. Kasvilla ei ole näkyviä lehtiä, vaan vain hyvin lyhytlapaisia tuppia. Villapääluikan kukintona on pieni tähkä, jossa on 8–12 kukkaa. Tähkäsuomut ovat väriltään kellanruskeita. Tähkän kärjessä on villamainen nippu sukaskarvoja, kuten esimerkiksi suovilloilla (*Eriophorum*). Villapääluikan sukaskarvat pitenevät kukinnan jälkeen 2,5 cm pitkiksi.

## Villapääluikka Suomessa

Suomessa villapääluikka on yleinen. Etelä- ja keskiosassa se on melko yleinen ja harvinaistuu lounaisrannikkoa kohti. Oulun–Kainuun korkeudelta pohjoiseen laji on runsaslukuinen, Kuusamossa ja Inarissa sitä tavataan jopa erittäin yleisenä.

Villapääluikan kasvupaikkoja ovat kuivahkot, keskiravinteiset ja ravinteiset avosuot sekä rantasoistumat.

## Lähteet
* 

### Viitteet

## Aiheesta muualla
* Kasviatlas: Villapääluikan levinneisyys Suomessa.
* Pinkka – Lajintuntemuksen oppimisympäristö: Villapääluikka (''Trichophorum alpinum'')
* ITIS: ''Trichophorum alpinum'' 
* United States Department of Agriculture (USDA): ''Trichophorum alpinum'' 
* Flora of China: ''Trichophorum alpinum''
Tammisirppisiipi

**Tammisirppisiipi** (*Watsonalla binaria*) on sirppisiipiin kuuluva yöperhoslaji.

## Koko ja ulkonäkö
Verraten pienikokoinen sirppisiipi. Siipien pohjaväri on lämpimän ruskea ja sekä etu- että takasiivissä siiven poikki kulkee kaksi ohutta, vaaleanruskeaa ja mutkittelevaa viirua. Viirujen välissä on lisäksi kaksiosainen musta keskitäplä ja etusiiven kärjessä sumearajainen musta laikku. Etusiiven kärki kaartuu hieman ulospäin. Siipiväli 23&ndash;34&nbsp;mm.

## Levinneisyys ja lentoaika
Laajalti Etelä- ja Keski-Euroopassa tavattava perhonen, jonka levinneisyys jatkuu Pohjois-Afrikkaan sekä Turkkiin ja kaukasukselle. Suomessa tammisirppisiipi on erittäin harvinainen harhailija, joka on tavattu toistaiseksi yhden kerran. Yksilö tavattiin Örön saarella elokuussa 1993. Perhoset lentävät kahtena sukupolvena toukokuussa ja heinä-elokuussa.

## Elinympäristö ja elintavat
Tammisirppisiipi elää tammea kasvavissa metsissä ja puistoissa. Perhoset ovat aktiivisia pääasiassa hämärän laskeuduttua ja lentävät valolle.

## Ravintokasvi
Toukka elää tammella (*Quercus robur*).

## Lähteet

## Aiheesta muualla
* toukka 
* Moths and Butterflies of Europe and North Africa 
* hyönteiswiki
H’rystynivka

**H’rystynivka** (, ) on Ukrainan keskivaiheilla, Tšerkasyn alueen Umanin piirissä sijaitseva kaupunki. Vuoden 2021 alussa siellä oli noin 10 068 asukasta.

Kaupungin nimi tulee vuonna 1891 valmistuneesta rautatieasemasta, joka puolestaan sai nimensä läheisestä kylästä.

Toisessa maailmansodassa saksalaiset valloittivat kaupungin 27. heinäkuuta 1941, ja neuvostojoukot valtasivat sen takaisin 9. maaliskuuta 1944.

## Lähteet

## Aiheesta muualla
Valkosiipi

**Valkosiipi** (*Cilix glaucatus*) on pieni, valkoinen perhonen. Suomessa sitä on tavattu vain harhailijana.

## Koko ja ulkonäkö
Valkosiiven siivet ovat leveät, pohjaväriltään puhtaan valkoiset ja niissä on laaja, mustan ja ruskean kirjava laikku. Etusiiven ulkoreunassa on rivi siniharmaita nuolitäpliä. Lepäävä perhonen pitää siipiään kattolaskuisesti vartalon sivuilla ja perhosen pää on piilossa keskiruumiin alla. Siipiväli 20&ndash;24&nbsp;mm.

(MHNT) Cilix glaucata - Sorel (Eure-et-Loir) France - male dorsal.jpg|♂ 
(MHNT) Cilix glaucata - Sorel (Eure-et-Loir) France - male ventral.jpg|△ ♂ 


## Levinneisyys ja lentoaika
Pohjois-Afrikasta ja Iberian niemimaalta eteläisen ja keskisen Euroopan poikki Aasiaan ja Kiinaan saakka tavattava laji. Suomesta valkosiipi on tavattu vain yhden kerran. Ainoa yksilö on saatu Helsingistä kesäkuun alussa 1973. Perhoset lentävät kahtena sukupolvena, ensin toukokuun puolivälistä kesäkuun puoliväliin ja myöhemmin heinäkuun puolivälistä elokuun puoliväliin.

## Elinympäristö ja elintavat
Valkosiipi suosinee kulttuuriympäristöjä, joille aurinko paistaa runsaasti. Perhoset lentävät pimeän tultua ja tulevat valolle. Kotelo talvehtii.

## Ravintokasvi
Toukka elää puumaisilla ruusukasveilla, kuten orapihlajalla (*Crataegus*) tai erilaisilla kirsikoilla (*Prunus*).

## Lähteet

## Aiheesta muualla
* toukka 
* Moths and Butterflies of Europe and North Africa 
* hyönteiswiki
Formula Palmer Audi

**Formula Palmer Audi** oli britanniassa ajettava formulasarja. Sarjan perusti vuonna 1998 entinen F1-kuljettaja Jonathan Palmer. MotorSport Vision toimi sarjan pääjärjestäjänä. Sarjassa ajettiin Van Diemen Internationalin valmistamilla autoilla, Avonin renkailla ja Audin moottoreilla. Pisteitä jaettiin 20 parhaalle järjestyksessä 24, 20, 18, 16, 15, 14, 13, 12, 11, 10, 9, 8, 7, 6, 5, 4, 3, 2 ja 1. Kausi 2010 jäi sarjan viimeiseksi.

## Mestarit
Arpad Simonyik

**Arpad Simonyik** (s. 23. helmikuuta 1940 Bečej, Serbia) on kanadalainen entinen meloja.

Simonyik osallistui olympialaisiin kahdesti, vuosina 1964 ja 1968. Hän kilpaili vuoden 1964 kisoissa 1&nbsp;000 metrin kajakkiyksiköissä, joissa hän pääsi välieriin asti ja oli Méxicossa 1968 kajakkikaksikkojen ja -nelikkojen 1&nbsp;000 metrin kisoissa. Simonyik pääsi kajakkikaksikoissa maanmiehensä Jean Barrén kanssa välieriin, mutta maan kajakkinelikkojoukkue oli alkueränsä viimeinen eikä päässyt jatkoon.

## Lähteet
WRF-malli

**WRF-malli** () on numeerinen säänennustusmalli, jonka kehittivät yhdessä Yhdysvaltain liittovaltion sää- ja valtamerentutkimusorganisaatio NOAA, liittovaltion ilmakehän tutkimuskeskus NCAR ja 150 muuta tutkimuslaitosta ja yliopistoa Yhdysvalloista ja muualta maailmasta. Malli valmistui vuonna 2006. Silloin sen käyttäjiksi ilmoittautui yli 4 000 käyttäjää 77 maasta. Mallin ohjelmisto on julkaistu public domain-säännöillä.

Malli voidaan säätää tukemaan sovelluksia joiden koko vaihtelee metreistä tuhansiin kilometreihin. Eri käyttäjät ajavat mallia eri alueille ja erilaisella resoluutiolla.

WRF on modulaarinen malli, ja sen ydinosasta eli dynaamisen meteorologian yhtälöistä on kaksi versiota: tutkimusmalli ARW (Advanced Research WRF) ja epähydrostaattinen mesoskaalamalli NMM (Nonhydrostatic Mesoscale Model).

## Lähteet
Lamopinaatti

**Lamopinaatti** eli **uudenseelanninpinaatti** eli **vihanneslamopinaatti** (*Tetragonia tetragonoides*, syn. *T. tetragonioides*, *T. expansa*) on päivikkikasveihin kuuluva yksivuotinen kasvi. Se kuluu eri sukuun kuin tavallinen pinaatti.

## Ulkonäkö ja koko

Lamopinaatti kasvaa 10–100 cm korkeaksi. Sen varsi on rento tai koheneva, alimmat haarat ovat pitkiä ja suikertelevia. Lehtiruodit ovat 1–2 cm pitkiä. Lehdet ovat möyheitä ja karheapintaisia. Lehtilapa on tavallisesti 4–7 cm pitkä, lähes vinoneliömäinen, kohosuoninen ja nystyinen. Kiiltävät lehdet ovat päältä tummanvihreitä, alta vaaleanvihreitä. Kukat ovat lehtihankaisia, lähes perättömiä ja 5–7 mm leveitä. Kukan kehä on vihreä, verhiömäinen, yhdislehtinen ja 4- tai 5-liuskainen. Heteitä on 17–20. Luotteja kukassa on 4–9 kappaletta. Suomessa lamopinaatti kukkii elo-lokakuussa. Hedelmä on avautumaton kota.

## Levinneisyys
Alun perin lamopinaatti on kotoisin Australiasta ja Uudesta-Seelannista. Suomessa lajia on tavattu villiintyneenä muutamin paikoin eri puolilta maata.

## Elinympäristö
Suomessa lamopinaattia tavataan joskus luonnonvaraisena viljelyjäänteenä puutarhoissa tai satunnaisesti kaatopaikoilla.

## Käyttö
Lamopinaatti on syötävä pinaattikasvi, jota viljellään myös Suomessa. Kasvin lehdet kestävät pinaattia paremmin kauppakäsittelyä ja kuljetusta. Lehdet syödään ryöpättyinä pinaatin tapaan muiden ruokien lisäkkeenä, muhennoksissa ja keitoissa. Maku on voimakkaampi kuin pinaatilla. Lamopinaattia voi pakastaa ryöppäyksen jälkeen.

## Katso myös
* pinaatti (*Spinacia oleracea*)

## Lähteet
* *Hyötykasvit värikuvina*. Toim. Rautavaara, Toivo & Tuomola, Pirkkoliisa. 5. painos. WSOY, Helsinki 2002.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2020: (Vihannes)lamopinaatin levinneisyys Suomessa.
* 
* ITIS: ''Tetragonia tetragonioides'' 
* United States Department of Agriculture (USDA): ''Tetragonia tetragonioides'' 
* Flora of China: ''Tetragonia tetragonioides''
GFS-malli

**GFS-malli** () on numeerinen säänennustusmalli, jota ylläpitää Yhdysvaltain liittovaltion sää- ja valtamerentutkimusorganisaatio NOAA.  Se tuottaa koko maapallon kattavan 16 vuorokautta pitkän ennusteen neljä kertaa vuorokaudessa. Ensimmäisen viikon ajalta malliajo tulostetaan kuuden tunnin välein, sen jälkeen 12 tunnin välein.

NOAA jakaa mallin ennustamat tiedot public domain -sääntöjen mukaan, ja eri palveluntarjoajat voivat piirtää niistä haluamansa alueen sääkarttoja.

## Lähteet

## Katso myös

*HIRLAM
*HARMONIE

## Aiheesta muualla

*Finnish Lightning Center 
*meteo.fi GFS:n sade-ennuste alueelle Skandinavia 
*Westwind GFS Europe
*Weather Online GFS WO GFS precip
*Puuppa GFS
*Wo precip
*Wetterzeantrale GFS
*Wetterzentrale GFS scandinavia precip
Äärimmäisen lujaa ja uskomattoman läheltä

**Äärimmäisen lujaa ja uskomattoman läheltä** (*Extremely Loud and Incredibly Close*) on vuonna 2011 ensi-iltansa saanut Stephen Daldryn ohjaama yhdysvaltalainen draamaelokuva. Se perustuu Jonathan Safran Foerin samannimiseen romaaniin, joka käsittelee syyskuun 11. päivän tapahtumia lapsen näkökulmasta. Elokuvan pääosissa ovat Tom Hanks, Sandra Bullock, Thomas Horn, Max von Sydow, Viola Davis, John Goodman, Jeffrey Wright ja Zoe Caldwell.

Elokuva sai ensi-iltansa Yhdysvalloissa 25. joulukuuta 2011 ja Suomessa elokuva julkaistiin 13. huhtikuuta 2012.. Elokuva sai parhaan elokuvan ja parhaan miessivuosan (Max von Sydow) Oscar-ehdokkuudet.

## Näyttelijät

## Lähteet

## Aiheesta muualla
* Virallinen sivusto 
* 
* ''Äärimmäisen lujaa ja uskomattoman läheltä'' Box Office Mojossa 
* ''Äärimmäisen lujaa ja uskomattoman läheltä'' Rotten Tomatoesissa 
* ''Äärimmäisen lujaa ja uskomattoman läheltä'' Metacriticissä